Uitsig Cottages | Resensies
Uitsig Cottages: Hooffoto's
Uitsig Cottages: Hemelrand
Uitsig Cottages: Gelukstroom
4.8 uit 5van 90 resensies vir Uitsig Cottages
Natasha M - Mei 2021
Skoon lug, uitstekende uitsig, oulikste huisie, wonderlike ruskans.
Baie eenvoudig (slegs sonkrag), min of geen ontvangs, boodskappe gaan nie deur nie (CellC), maar mens kan wel bel. Geen WiFi nie, so geen laptops nie. In sy eenvoud lê die skat wat die plekkie is. Ladismith is naby genoeg vir 'n vinnige koffie en inkopies. 'n Oulike kothuis met 'n swembad (wat gedurende die afseisoen deur 'n houtkaggel verhit kan word). Bergfietsryers kan hul toerusting inpak. Daar is 'n 15 km-pas (30 daarheen en terug) wat jaarliks ​​vir 'n bergfietsbyeenkoms gebruik word. Fantastiese verblyf en ons voel verkwik.
Amanda S - Apr 2021
Wonderlike natuur, uitsig, stilte en atmosfeer!
Ons het die hart van die Klein-Karoo ervaar. Persoonlik was die kraai van 'n haan vroeg in die oggend in die verte met 'n koppie koffie op die stoep tops.
Sandra T - Apr 2021
Weereens 'n besonderse tyd. Baie dankie vir die privaatheid, pragtige kothuis, sterreprag en rustigheid.
Gerriline F - Feb 2021
Ons het ons tyd by Uitsig Cottages vreeslik geniet.
Hemelrand het alles wat mens nodig kan kry en aan te sit- en lêplekke is daar beslis nie 'n tekort aan nie. Al wat kort is 'n paar groter wynglase.
Gerhard V - Jan 2021
Dit was 'n absolute salige week saam met my vrou. Die stilte, die natuur, die gesing van die voëls verkwik jou siel. Die natuurskoon is pragtig.
By Uitsig Cottages kan jy jou battery herlaai. Die enigste negatief is die klein gas yskas wat nie baie koud is nie en nie voldoende is vir verblyf langer as 2 dae nie.
Esté C - Jan 2021
Was iets besonders, ons het die plek baie geniet. Ons was van plan om baie uitstappies te gaan doen rondom waar ons bly, maar het die blyplek so geniet ons het net daar gebly en lekker gerus.
Stavros K - Jan 2021
Stunning, beautiful, peaceful and clean
What an amazing place to visit! It was so difficult to book out! All we wanted was to stay there forever! Amazing host! The cottage is so amazingly decorated and spotlessly clean! Not to mention the beautiful walks on the farm! 10/10 experience from our side and will definitely be back!
Marc R - Des 2020
We discovered solitude in style.
This is a beautifully decorated Karoo-huisie. The silence and view are soothing and reinvigorating.
Eleana L - Nov 2020
Netjies, mooi gemeubeleerd, pragtige natuur, lekker gerus.
Dit sal goed wees om daaraan te dink om hout beskikbaar te stel en beter aanwysings na die plek. Die eienaar moet dit ook duidelik maak dat die sleutel by haar op getel moet word en 'n ander pin sal ook goed wees om dit liewers na die plaas se ligging te stuur aangesien die sleutel daar opgetel moet word.
Davy H - Nov 2020
Baie mooi, rustig, gerieflik.
Ons wou bietjie natuurskoon en rustigheid hê, dit is presies wat ons gekry het. Met die Seweweekspoort net om die draai, kon ons dit ook geniet en het 'n round trip gedoen tot Ladismith, deur Rouxpoort en ook Hassiesvlei bedoel. Baie lekker tyd gehad.
Frik N - Nov 2020
Die plek is mooi om in rustig te wees.
Goeie plek om af te skakel en te ontspanning.
Annarina G - Nov 2020
Mooiste uitsig oor boorde en damme. Heerlike staproetes/fietsryroetes. Huis se dekor is pragtig. Skoon en baie netjies.
Ronelle A - Okt 2020
'n Heerlike wegbreek in 'n pragtige cottage en omgewing.
Cottage is keurig toegerus en netjies, lieflike uitsig en voel veilig. Bestuur vriendelik en behulpsaam.
Angela L - Okt 2020
Heaven on earth in the Klein Karoo
Magnificent setting. Totally private. Awesome cottage with views to die for. Curated balance of rustic chic creativity meets authentic functionality. Photographer's dream. Hiker's dream. Just perfect!!!
Annika N - Okt 2020
Dis n pragtige plek met ongelooflijke uitsigte!
Die huis is kreatief gemeubileer, ons is gasvry ontvang, huis is privaat ver weg van enige ander plek.
Eileen S - Aug 2020
Dit was een van die beste plekke wat ek nog besoek het, die natuurskoon en ligging is absoluut asemrowend. Die eenheid was fantasies ingerig met alles wat jy benodig, ek kan nie wag om weer te gaan nie!
Ilana L - Aug 2020
Ons het baie lekker by Gelukstroom gebly. Die huis het 'n ouwêreldse sjarme met 'n moderne kinkel. Ons kon lekker snoesig onder die duvet inkruip om die winterkoue weg te hou - die Swartberge was die volgende oggend spierwit gesneeu! Dit was die perfekte wegbreek van die stad se gejaag.
5 dae van rustigheid in stylvolle gemak.
Ons het so 'n wonderlike wegbreek gehad: alles was netjies en Nerine het vir ons duidelike aanwysings gestuur. Diens was goed. Gas en sonkrag! Lekker gestap en by vuurtjie gekuier! Baie baie dankie!
Mariska A - Mrt 2020
Dit is 'n wonderlike plekkie vir paartjies wat wil kom ontspan en 'n bietjie alleen tyd wil hê. Baie uniek.
Baie uniek. Alles werk met sonkrag en gas. Plaasgevoel. Weggesteek van alles en almal. Mooi uitsig oor 'n dam en op berge.
Wilma S - Mrt 2020
Baie lekker plek sal beslis weer terug geen klagtes eienaar gaan uit haar pad om jou verblyf aangenaam te maak plek skoon en netjies.
Carla S - Des 2019
Rustig, mooi, perfek vir paartjies wat wil wegbreek uit die geraas.
Pragtige plek wat sielsrus verskaf. Al groot negatief was al die insekte in die kothuis. Ek weet dis in die bos en insekte gaan vir seker in die huis wees en ek gee nie om vir 'n akkedis of 'n gogga hier en daar nie, maar Mnr. Bobbejaanspinnekop tussen die handdoeke en 'n vreemde groot, geel gogga wat elke aand in die badkamer rondhol en net wanneer jy hom wil verwyder, hol hy in die muur in. Dis net twee van die vele spinnekoppe wat ons ontvang het die naweek. Daar was slegs 'n leë bottel Doom om van hierdie insekte ontslae te word. Ek stel voor om die huisie dalk meer gereeld te fumigate voor gaste inkom. Behalwe vir die ongenooide gaste, was dit 'n besonderse naweek.
Eduard L - Des 2019
Heerlik gebly, maar swembad kort ernstige aandag. Vuil en geen chloor.
Uitsig Cottages's terugvoer
Ons gooi weekliks chloor in, indien chloor die floaters op is en nie in Ladismith in voorraad is nie. As gevolg van die ernstige droogte omstandighede is dit vir ons onmoontlik om daagliks nuwe water in die plonspoel te tap, ons gebruik damwater wat 'n natuurlike afsaksel het, en nie juis beteken dat die water vuil is nie. Dis maar eie aan 'n Karoo plonspoel.
Louis C - Nov 2019
Wonderful destination and view!
We thoroughly enjoyed our stay at a beautiful location, and with a host that went the extra mile. We are grateful that we came across this place, and would highly recommend it! Thanks so much!
Bronwen N - Nov 2019
Ons het in Gelukstroom gebly, wat 'n wonderlike ervaring! Ons was op wittebrood en kon nie 'n beter selfsorgverblyf wens nie. Die kothuise is pragtig gemeubileer volgens die rustieke Karoo-tema. Dit is waarlik 'n plek om van jou besige lewe af te skakel en te ontspan. Ons sal beslis terug wees vir langer verblyf!
Peaceful break from the city.
We stayed in Gelukstroom, what a wonderful experience! We were on honeymoon, and couldn't have wished for a better self catering stay. The cottages are beautifully furnished keeping with the rustic Karoo theme. This is truly a place to disconnect from your busy life and unwind. We will definitely be back, and for a longer stay!
Hennie O - Nov 2019
Ons tweede besoek aan die pragtige plekkie!
Ons wou lankal weer hierheen kom en was opnuut beïndruk met die uitsig oor die vallei en berge. Dit is 'n lekker plek, maar 'n mens kry tog die indruk dat die onderhoud dalk bietjie afgeskeep word, veral as dit vergelyk word met ons ondervinding tydens ons vorige besoek twee jaar gelede.
Lelani O - Okt 2019
Rustig, wonderlik en uniek.
Dis 'n wonderlike plek om heen te gaan as jy 'n wegbreek nodig het van jou gewone roetine, beveel dit definitief aan vir enigiemand!
Fenendal M - Okt 2019
Dit was lekker om net in natuur te wees en ontspan.
Die area is mooi en rustig. Dus ideaal as jy uit die stad se gewoel wil wegbreek. Pad na die huisies is net nie gemaklik as jy met 'n kar deur wingerde ry nie.
Marthie L - Okt 2019
Lieflike, rustige plek met die wonderlikste uitsig.
Dit is regtig 'n salige plek om te bly - die kothuis is goed ingerig en ons gasvrou het ons toegelaat om heelwat later te vertrek, wat 'n spesiale bederf vir ons was. Die uitsig en sonsopkoms en -ondergang is pragtig van daar bo af. Ons het regtig so lekker gebly en waardeer al die ekstra moeite wat daar vir ons gedoen is.
Gideon V - Sep 2019
Lekker gebly, baie rustig.
Het vir 2 nagte oorgebly. Die verblyf is gerieflik. Die beste plek as jy rus en stilte wil hê.
Michelle U - Aug 2019
Mooiste vallei. Baie rustig. Oulike kothuis.
Perfek vir rustige naweek, stap en fietsry. Neem alles wat benodig is, hele ent van naaste winkel. Vergeet daai haardroër dames, sonkragverblyf.
Tiekie V - Jul 2019
'n Lekker wegbreek, weg van alles, tyd om te herlaai, pragtige uitsig.
Ek kan hierdie cottages aanbeveel en sal beslis weer kom. Baie oulike huisie in die berge, met die mooiste uitsig.
Tazmin S - Jul 2019
Peaceful relaxing few days away from busy city.
Beautiful little farm house fully kitted out to have a lovely stay. I would recommend that they get a brighter light in the kitchen as cooking was a bit of a mission supper time.
Anel K - Jul 2019
Baie mooi huisie (binne en buite) met klein detail wat dit heerlik gemaak het ─ warmwatersakke, mooi interior en natuurlik die verhitte plonspoel. Sal definitief dit aanbeveel! Wenke: Die vriesspasie in die yskas is beperk, ons het 'n coolbox met ys gevat wat die ding gedoen het. Sorg ook vir die regte hout, anders vat die plonspoel baie lank om warm te word. Los maar haardroër by die huis, daar is net plugs om fone te charge.
Stephanie C - Jul 2019
Back to nature to clear your head.
We enjoyed the silence, beauty and clear night sky where we could appreciate the stars again. The accommodation is comfortable, clean and beautiful in its rustic simplicity.
Christiaan K - Jun 2019
Ons was 4 mense en wat 'n belewenis was dit om te gaan stil word daar.
Wow what a beautiful place and very modern cottage. We loved every moment and will definitely return. Fire pit and Jacuzzi under the stars was our highlight. The deafening silence was just what we needed. Only negative comment please just replace the little gas fridge. Does not work properly and some of our food went off but other than that everything was 100% and cottage well equipped with everything you need.
Sandra T - Apr 2019
'n Pragtige plek om uit te rus.
Stilte en rustigeheid is nommer een op ons lys en Uitsig verskaf dit. Pragtig versier en net wat ons nodig gehad het.
Brandon H - Apr 2019
Awesome accommodation right in the mountains and isolated from everything. This is just what we wanted.
Awesome cottage right in the mountains with all the necessaries for a comfortable stay. Great views from the braai area and the wood fired heated pool is definitely a winner. We will definitely be back!
Freddie O - Apr 2019
Heerlike privaat verblyf.
Was baie lekker rustig en privaat. Skoon en netjies. Net gesukkel met die gasyskassie wou nie lekker koud maak nie. Beddegoed uitstaande kwaliteit. Wegbreekplek soos min.
Shirley D - Mrt 2019
Baie lekker om te rus!
Pragtige verblyf en heerlike plek om te rus. Sou lekker wees as die plonspoel ook soos Gelukstroom warm gemaak kan word, maar nogtans 'n baie lekker plek.
Lucille N - Feb 2019
Baie rustige verblyf in 'n baie smaakvolle cottage.
Ons het werklik ons verblyf geniet - die cottage was pragtig en die stilte oorverdowend. Ons sal definitief weer kom kuier.
Sandra T - Feb 2019
Dié plekkie se waarde vir geld kan nie genoeg beklemtoon word nie.
Hierdie is eenvoudig uitstekende verblyf. Die kwaliteit van linne en huisware het ons stoutste verwagtinge oortref. Die rede waarom ons dit nie ook 'n vyf vir sekuriteit kon gee nie, is nie kritiek op die sekuriteit van die kothuise as sodanig nie; doodeenvoudig Suid-Afrikaanse realisme.
Dewald G - Feb 2019
Ons was in hemelrand-huisie - bitterlik netjies en skoon met prag dekor en stunning uitsig. Ons het tot laat die aand om die vuur gesit en kuier. Selfs 'n verskietende ster gesien. Ideale wegbreek vir diegene wat ontvlugting soek uit die stad se gewoel.
Leon D - Jan 2019
Die area, huisie, uitsig en totale ervaring was uitstekend!
Ons hele gesin was aangenaam verras deur die natuurskoon van die Ladismith-area. Uitsig Cottages is perfek geleë in die vallei met 'n asemrowende uitsig op die berge, vrugteboorde en vallei. Die huisie self was pragtig skoon met 'n 'homely' gevoel met egte karakter, selfs met 'n mini-splashpool wat welverdiend was op 'n 38 grade warm Klein Karoo dag. Ek sal enige gesien of couple aanraai om hierdie plekkie op hulle 'to-see-lysie' te sit. 'n Heerlike stop-over in die Klein Karoo maar ek glo ook 'n lekker plekkie om die lifelike area te verken.
Reinet D - Nov 2018
Dit was 'n wegbreek om net te rus en dit is presies wat ons gedoen het. Net gerus en in die natuur gewees, sonder 'n geroesmoes van mense, maar naby genoeg om 'n paar goedjies in die dorp te gaan koop. Beste waarde vir geld en ek sal beslis teruggaan!
Belene G - Okt 2018
Ongelooflik lekker en privaat.
Ons het vreeslik lekker gebly selfs in die storm wind was dit lekker. Dit het gevoel as of die dak gAan afwaai die wind was so sterk so sal aanbeveel hulle die shutters sterker vasmaak vir sulke winde. Anders was dit baie privaat en veilig met alles wat ons nodig gehad het.
Pierre M - Okt 2018
Absoluut fantasties! Het ons weggeslaan! Stunning.
Was fantasties. mal daaroor gewees.
Dowlene U - Okt 2018
Excellent stay - beautiful!
Jacques A - Okt 2018
Ons eenheid was besonders netjies en baie goed toegerus. Mens kan sien dat daar regtig baie moeite spandeer is en dit maak werklik 'n groot verskil aan die kwaliteit en ervaring van die verblyf. Die eenheid was ook baie goed toegerus, met geen tekortkominge nie. Alhoewel daar slegs sonkrag is, is die eenheid so ontwerp dat mens dit amper glad nie agterkom nie. Enigste negatief was die pad tot by ons eenheid (Gelukstroom), wat 'n besonderse moeilike pad was. Ons was 4 volwassenes met 'n gewone voertuig en het baie gesukkel om teen die bulte uit te ry. Ek sal voorstel dat daar genoem word dat 4x4's aanbeveel word. Anders as dit, was dit baie lekker verblyf en 'n heerlike naweek!
Christine V - Okt 2018
Hemelrand Cottage het beslis die regte naam. Dis hemels.
Stunning plekkie, was beslis die geld werd.
Charlotte M - Sep 2018
Most divine getaway! We will be back!
We had the best time at Uitsig! Such a perfect destination if you need a break from the craziness of life. Cottage had everything we needed and what a view! Recommended to anyone needing some time to relax.
Elme D - Sep 2018
Gesellige oulike plekkie naby aan die natuurskoon ideal om af te skakel met hoë gehalte beddegoed.
Oulike plekkie naby die natuurskoon, ideal om af te skakel met hoë gehalte beddegoed, mooi dekor, hier sal jy gou tuis voel.
Attie H - Sep 2018
Pragtige uitsig en baie privaat!
Die huisie Gelukstroom is pragtig en ten volle toegerus. Dit is ruim en baie netjies. Die uitsig op die berge is pragtig en die stilte oorverdowend. Ons sal dit vir seker sterk aanbeveel! Baie dankie aan die oulike gasheer en -vrou!
Anastasia D - Sep 2018
Pragtig ingerigte huisies met 'n ongelooflik mooi uitsig.
Thys D - Aug 2018
Prentjiemooi. Stil. Punt.
Die eenheid herrinner aan die 50's. Eenvoudige maar stylvolle dekor. Luukse vere-duvets. Snoesig. Fokus op rus.
Wayne G - Aug 2018
Beautiful cottage and a tranquil setting - highly recommend.
We had an amazing couple of nights here. It is quiet and peaceful and gave us a chance to catch our breath. The cottage itself is beautifully decorated and well equipped. The position is superb with amazing views and complete quiet. I would highly recommend staying at Uitsig.
Jacques H - Aug 2018
Rustig, heerlike atmosfeer, lekker fietsrypaadjies vir die hele gesin.
Ons het twee aande oorgebly. Huisie was mooi skoon, gereed vir ons aankoms en het nie teleurgestel nie. Ons gasvrou het kom inloer om seker te maak alles is in orde. Die warm (swem)bad was 'n plesier (maak net vroegtydig die middag vuur in die verhitter).
Janine P - Aug 2018
Awesome views, beautifully decorated cottage and loved the braai area and splash pool.
We had a fantastic 2 nights here. Highly recommended for a break away from the city. Peaceful, beautiful views and perfectly clean.
Daniel M - Jul 2018
The accommodation, natural beauty and unique setting was really something special.
Our stay at the Gelukstroom, Uitsig Cottage was spectacular. We came for remote relaxation and got just that. The host, Narine, who we did not meet unfortunately, was extremely attentive through correspondence prior, during and post our stay. Booking, directions and contact was clear and easy. The accommodation was comfortable and clean. Well furnished and looked after with a solar heating system that works well, achieving showers of +- 50 degrees in mid winter. The micro location in the valley landscape made for amazing sun rises and sun sets over the mountains. Incredibly quiet and tranquil with a surprising amount of bird life. The area is breathtakingly beautiful and located in reasonable proximity to amazing walks, hikes and mountain pass drives. A fantastic all round trip which I'll definitely return to one day. FYI: Bring lots of wood. We used about 8 bags min. It's well worth it.
Quinton H - Jul 2018
Wonderful, reasonable accommodation with magical views and serene surroundings recommended for anyone wanting to escape for a few days. Charming and friendly hosts. Well worth putting on your list of places to visit!
Henk W - Jul 2018
Ons het verskriklik lekker by Uitsig gekuier en sal beslis weer gaan.
Alhoewel ons a.g.v voertuig probleme met 'n klein karretjie by Gelukstroom moes kom, effens van 'n uitdaging, was die res van ons verblyf ongelooflik lekker. Die huis is ruim en baie netjies. Die uitsig op die berge is pragtig en die stilte oorverdowend. Ons het die plonspoel baie geniet en is net jammer dat ons nie nog 'n nag langer gebly het nie. Ek sal dit beslis aanbeveel!
Craig & Ronel W - Jul 2018
Craig & Ronel W
A stunning, secluded and beautiful setting.
Being nature lovers we enjoyed the Karoo setting and the quietness of the surrounding mountains and the walks in the veld. The quaint cottages are absolutely stunning and a real treat to stay in with almost an historical farm decor and ambiance. We enjoyed our stay there.
Yolandi A - Jun 2018
Ongelooflik lekker en rustig en die huisie is 'stunning'!
Ek sal vir seker Uitsig Cottages weer en wéér besoek!
Sandra T - Jun 2018
Dit is die lieflikste plek om heeltemal uit te rus. Pragtige uitsigte, stap vir ure en ontspan op die stoep! Hoogs aanbeveel.
Bly julle het heerlik gebly. Wens net jul het nie die stormwind beleef nie.
Sien hopelik weer.
Reinet S - Apr 2018
Kos vir ons siel!
Rustig en stil. Als perfek in die huisie.
Anton Z - Apr 2018
Absolute rustige wonderlike uitsig.
Dit was die hoogtepunt van ons vakansie. Pragtige sonsopkoms/sonsondergang. Wonderlike naglewe ervaring, uile, vlêrmuise, krieke. Netjiese cottage en lieflike ontspanning in die warm plonspoel. Sal definitief weer daar gaan kuier.
Corne D - Apr 2018
Uitsig Cottages is the perfect place to escape the city and have a good, relaxed weekend.
Johannes B - Apr 2018
Ek en my vrou gee vir alle fasette volpunte!
Dit was 'n onverbeterlike twee dae by Uitsig (Hemelrand). Dit was heerlik ontvlugting. Die landelikheid, rustigheid en pragtige uitsig oor die Hoeko-vallei is helend en terapeuties.
Murray W - Apr 2018
'n Rustige, gesellige huisie, waar ons lekker om 'n vuurtjie gekuier het terwyl ons die mooi uitsig kon dophou.
Gelukstroom is in 'n pragtige klofie geleë, maar 'n 4x2 gaan dalk sukkel om daarby uit te kom na reën. Die huisie is gemaklik ingerig, is baie skoon en netjies en mens voel skoon tuis daar. Beddens is heerlik gemaklik, die kombuis mooi toegerus, alhoewel die wasbak ('n ou pot wat omskep is) moeilik is om te gebruik en 'n gewone dubbelwasbak dalk meer prakties sal wees. Die yskassie is baie klein en 'n familie met baie kos gaan sukkel om alles in te kry en yspakke weer te vries. Die swembadjie met sy verhittingsstelsel lyk oulik, alhoewel ons dit nie gebruik het nie. Ons het wel bietjie gesukkel om die huisie te kry, aangesien die aanwysings en wit pyltjies onduidelik was, maar die behulpsaamheid van die eienaares en staf op die plaas maak dit alles die moeite werd! Ons het heerlik gebly en sal Uitsig Cottages, en veral Gelukstroom, enige tyd aanbeveel!
Chantel B - Mrt 2018
Hierdie is 'n pragtige plekkie vir 'n wegbreek. Binne en buite is baie mooi gedoen met die mooiste uitsig oor die berge. Sal beslis weer terugkeer.
Gretha B - Mrt 2018
Ons verblyf was absoluut geweldig, beide die huisie en die ligging!
Die huisie Gelukstroom is pragtig en ten volle toegerus. Vir diegene wat die natuur en vrede liefhet, is dit 'n ideale plek. Vanuit die huis het ons pragtige wandelinge gemaak. Ons gasvrou Narine het seker gemaak ons het 'n goeie tyd gehad. Ons raai hierdie verblyf aan en ons sal beslis in die toekoms terugkeer!
Celeste B - Jan 2018
Wonderlike en romanties!
Ek kan myself indink dat Uitsig Cottages die perfekte "budget-friendly" wittebrood kan wees. Dis 'n beeldskone huis, die dekor so mooi gedoen. Luukse beddens, afgeleë in die berge met 'n pragtige uitsig, min selfoonsein en geen TV om jou aandag af te trek nie. Die natuurliefhebber sal dit vreeslik geniet met voëlkyk, stappers, fietsry ens. My eerlike opinie, dis nie helemal ideaal vir gesinne met klein kinders nie, daar is nie baie wat hulle gaan kan besig hou nie. Indien jy beplan om maar net oor te slaap en die meeste van die dag uit te wees sal dit steeds werk. Die gasheer was baie oulik en akkommoderend. Wonderlike waarde vir geld! Hou net in gedagte dat die paadjie op, grondpad is (ons het dit gemaak met 'n hatchback) en dat die huis sonkrag het waar mens net fone kan herlaai.
Stefan E - Jan 2018
Alles van die plekkie is pragtig. Daar is nie woorde om te beskryf hoe stil en vreedsaam dit daar was nie. Dis die perfekte wegbreekplekkie. Pak jou boeke, fiets, verkyker en stapskoene in. Indien jy 'n plat kar ry, sal ek aanbeveel maak eers kontak met eienaars en hoor oor pad siende dat dit grondpad is.Maar die ry na die huisies is self net so pragtig. Sal saam met res van familie wil gaan bly daar.
Mag 2018 n mooi jaar
Vir julle wees.
Carolien A - Jan 2018
Ons het die pragtige uitsig en huisie baie geniet! Als is met soveel styl en sorg gedoen. 'n Spesiale atmosfeer!
Adele A - Jan 2018
Die stilte was perfek!
Die huisie is regtig baie afsonderlik. Ons het in Gelukstroom gebly en daar was geen mens in sig nie. Die een matras was 'n bietjie hol en jy vind jouself maklik in die middel van die bed! Min insekte in die huis, dit was 'n aangename verrassing.
Veronica S - Nov 2017
Ontspannend, privaat en gerieflik.
Ideaal vir rus en net niks doen, maar genoeg om te doen vir die avonturier. Die uitsig oor die pragtige vallei is die bonus!
Hennie O - Okt 2017
Wat 'n uitsig! Platteland op sy beste!
Ons het tuis gevoel vandat ons by die deur ingestap het....amper soos om terug te gaan in tyd, toe alles 'n rustiger pas gehad het. Die huisie en die meubels/toerusting is ouwêrelds, en dan is daar ook 'n lapabraai buite, asook 'n binnebraai. Die "verwelkomingsmandjie" was 'n groot verrassing, aangesien dit 'n magdom items bevat het, onder meer vars broodjies, konfyt, kaas, vrugte ens. Baie dankie, Narine! Ons sal beslis weer kom oorstaan! NS: Aangesien die huisie twee slaapkamers het en slaapplek bied vir 5 wonder ons net uit 'n praktiese oogpunt of een badkamer (wat die toilet insluit) voldoende sal wees as daar meer as twee persone oorbly?
Antia G - Okt 2017
Absoluut fantasties in alle opsigte!
Wat 'n lieflike plek om asem te skep en die pragtige natuur te geniet. Die hemelrand huisie was super skoon en het als wat jy nodig het om 'n naweek of paar dae wegbreek te geniet. Met 'n vuurput buite wat oor die vallei uitkyk asook 'n splash pool vir warm dae. Die huisie is geskik vir paar vriende saam of totale privaatheid. Grondpad dorp toe deur die plase is great vir fietsryers of te voet. Ons sal terug wees.
Pieter S - Okt 2017
Ons beskou dit as die hoogtepunt van ons kort toer van Paternoster na Prince Albert. Dit het 'n eiesoortigheid en atmosfeer wat ons van die intrapslag getref het. Ons kan nie wag vir ons volgende besoek nie en sal 'n draai ry om dit en die pragtige omgewing weer te beleef.
Ankia W - Okt 2017
As jy rus en vrede soek, met slegs voëlgeluide wat jou rus "verstoor", dan is Uitsig se Gelukstroom-kothuis net die plek vir jou.
Hier is jy alleen tussen die berge, maar moenie dink jy gaan te primitief bly nie. Die kothuis is besonder smaakvol ingerig, met 'n vermenging van outydse en moderne dekor wat 'n baie gepaste natuurtema het - so reg uit 'n "Tuis"-tydskrif. Elke kamer het 'n snoesige dubbelbed, wat jou behoorlik uitnooi vir 'n middagslapie. Die reuse badkamer het o.a. 'n instapstort en losstaande bad. Die kombuis het 'n gasstofie en yskassie en binnebraai. Buite is 'n groot geboude braaiplek met sitplek rondom, asook 'n plonspoel wat verhit kan word. So, jy kan sien hier kan lekker gekuier word. Maak net seker jy pak die pad aan met 'n voertuig wat wilde grondpaaie kan ry - anders gaan jy maar sukkel om by dié stukkie paradys uit te kom!
Cindy D - Sep 2017
Ons het heerlik gebly. Die huis is pragtig gemeubileer met die mooiste oudhede. Plek was mooi skoon en alles het perfek gewerk. Lekker rustig tussen die vrugteboorde. Het ongelukkig net 2 aande gebly. Sal beslis weer daar bly.
Anna-mari V - Aug 2017
Salig, rustig en perfekte uitsig.
Uitsig cottages is pragtig, so goed ingerig met sonkrag en die perfekte plek om net van die besige gejaagde lewe te ontsnap.
Marietjie B - Aug 2017
Die eienaars van die plaas is baie besorg oor hulle gaste. Die huisie is skoon en goed geleë. Dit beskik oor alles wat jy nodig het vir 'n wegbreeknaweek. Ek sal beslis Uitsig Cottages aanbeveel.
James H - Jul 2017
Ons blyplek se naam was nie verniet Hemelrand nie!
Die ideale plek as jy na aan die natuur wil wees. Die mandjie by ontvangs en die kettie is albei wenners!
Estelle B - Jul 2017
Dit is 'n rustige plekkie as jy wil wegbreek van normale alledaagse geriewe. Die plekkie is nog baie nuut en moet nog 'n bietjie karakter kry maar alle goeie dinge kom met tyd. Die droogte maak alles maar anders lyk op hierdie stadium maar ek is seker in die lente wanneer die vrugteboorde in bloeisels getooi is sal dit 'n asemrowende gesig wees. Die plekkie het alles wat jy nodig het en die mandjie met heerlike potbrood, konfyt en beskuit was 'n heerlike verrassing. Ek sou net 'n bietjie meer lig in die kombuis wou hê, die lampskerm blok al die lig uit en ek sou ook kerse en paraffien in die kombuis vir gaste los. Miskien ook 'n bietjie meer los matjies vir die koue winterdae om dit meer "cosy" te maak, dan is alles perfek.
Cynthia B - Jun 2017
Dis beautiful en sprokiesmooi. Wil beslis weer dit ervaar. Absoluut!
Anja L - Mei 2017
Sielskos in die Karoo.
'n Heerlike wegbreek van die stadslewe na die stille Karoo. Perfek vir afskakel en bietjie in die natuur spandeer.
Riaan G - Mrt 2017
Ons het baie lekker gebly, na 'n week se harde werk op kantoor is dit net wat ons nodig gehad het om af te skakel.
Catherine J - Feb 2017
Stylvol en stilte.
Ons het 4 dae in Gelukstroom tuis gegaan. Die huisie het 'n ongelooflike mooi uitsig en die stile is amper oorverdowend, wat 'n bederf! Die huisie self is so ongelooflik keurig ingerig en als is van die beste kwaliteit. Die beddens is heerlik gemaklik met goeie gehaltelinne. Ons was heerlik bederf met 'n mandjie vars plaas produkte sowel as verskeie kase uit die omgewing en 'n bottel vonkelwyn. Vroeg oggende was dit seker die grootste bederf vir my om die son oor die rand te sien opkom met 'n heerlike koffie en besluit. Die gasvrou was baie vriendelik en besorgd oor ons maar nooit 'n oorlas nie. Die huisie is in die berge geleë en sowat 2,2 km van die afdraai. Ek sal wel aanbeveel dat die pad eerder met 'n SUV of 4x4 aangepak word, dit is effe uitdagend en ek sou dit beslis nie met 'n gewone sedan aanpak nie. Verder word daar van sonkrag en gas in die huisie gebruik gemaak wat heeelik is as jy wil wegbreek van die skootrekenaar en haardroër! Kan nie wag om weer daar te gaan kuier nie.
Anton D - Feb 2017
Hier moet 'n mens nie verby gaan nie. Asemrowende atmosfeer en uitsig oor die vallei, vrugte boorde, damme en berge. Al die ekstras is 'n lekker bederf.
Adres: Langs die R62, 15 km vanaf Ladismith, 6655, Wes-Kaap
https://travelground.imgix.net/AAEAAQAAAAAAAAAAAAAAJDk1ZTdjZmU4LWE0NzAtNDczMy04ZWRhLWIyZjcxMWQ0NmY1ZQ?w=1440&h=960&fit=crop&auto=format Vanaf R800 per nag (vir 2 persone) 90 5 1 5 Off the R62 15 km from Ladismith 6655 Wes-Kaap 086 999 0018 14:00-18:00 10:00 -33.468953722044 21.35532438373